CELEX: 32015D1936
Language: ro
Date: 2015-07-08 00:00:00
Title: Decizia delegată (UE) 2015/1936 a Comisiei din 8 iulie 2015 privind sistemele aplicabile pentru evaluarea și verificarea constanței performanței pentru conductele de ventilație și țevile de ventilare a aerului în conformitate cu Regulamentul (UE) nr. 305/2011 al Parlamentului European și al Consiliului (Text cu relevanță pentru SEE)

28.10.2015   
            
            
               RO
            
            
               Jurnalul Oficial al Uniunii Europene
            
            
               L 282/34
            
         DECIZIA DELEGATĂ (UE) 2015/1936 A COMISIEI
   din 8 iulie 2015
   privind sistemele aplicabile pentru evaluarea și verificarea constanței performanței pentru conductele de ventilație și țevile de ventilare a aerului în conformitate cu Regulamentul (UE) nr. 305/2011 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 60 litera (h),
   întrucât:
   
               (1)
            
            
               Evaluarea și verificarea constanței performanței conductelor și țevilor de ventilație destinate a fi utilizate pentru ventilarea aerului trebuie să fie efectuate în conformitate cu sistemele prevăzute în anexa V la Regulamentul (UE) nr. 305/2011.
            
         
               (2)
            
            
               Prin urmare, este necesar să se stabilească sistemele de evaluare și verificare a constanței performanței care se aplică conductelor și țevilor de ventilație destinate a fi utilizate pentru ventilarea aerului. Acest lucru ar trebui să acorde fabricanților accesul la piața internă într-un mod mai eficient, contribuind astfel la un nivel mai ridicat de competitivitate a industriei construcțiilor în ansamblu.
            
         
               (3)
            
            
               Prezenta decizie ar trebui să se aplice numai produselor care nu intră în domeniul de aplicare al altor acte cu putere de lege corespunzătoare ale Uniunii. Prin urmare, ea nu ar trebui să se aplice conductelor și țevilor utilizate pentru sistemele fixe de stingere a incendiilor, deoarece acestea sunt deja reglementate prin Decizia 96/577/CE a Comisiei (2) și Decizia 1999/472/CE a Comisiei (3),
            
         ADOPTĂ PREZENTA DECIZIE:
   Articolul 1
   Prezenta decizie se aplică conductelor și țevilor de ventilație concepute pentru a fi utilizate în lucrări de construcții pentru ventilarea aerului, astfel cum figurează în anexa I.
   Articolul 2
   Produsele menționate la articolul 1 sunt supuse evaluării și verificării constanței performanței în ceea ce privește caracteristicile esențiale ale acestora în conformitate cu sistemele specificate în anexa II.
   Articolul 3
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 8 iulie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 88, 4.4.2011, p. 5.
   
      (2)  Decizia 96/577/CE a Comisiei din 24 iunie 1996 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește sistemele fixe de combatere a incendiilor (JO L 254, 8.10.1996, p. 44).
   
      (3)  Decizia 1999/472/CE a Comisiei din 1 iulie 1999 privind procedura de atestare a conformității produselor pentru construcții conform articolului 20 alineatul (2) din Directiva 89/106/CEE a Consiliului referitor la țevile, rezervoarele și accesoriile de instalații care nu intră în contact cu apa destinată consumului uman (JO L 184, 17.7.1999, p. 42).
   
      ANEXA I
      
         PRODUSE VIZATE
      
      Prezenta decizie se aplică:
      
                  1.
               
               
                  Conductelor și țevilor de ventilație destinate a fi utilizate în lucrările de construcții pentru ventilarea aerului.
               
            
   
      ANEXA II
      
         SISTEME DE EVALUARE ȘI VERIFICARE A CONSTANȚEI PERFORMANȚEI
      
      Pentru produsele reglementate de prezenta decizie, ținând seama de caracteristicile lor esențiale, sistemele de evaluare și verificare a constanței performanței se aplică după cum urmează:
      
         Tabelul 1
      
      
         Pentru toate caracteristicile esențiale, cu excepția comportamentului la foc
      
      
                  Produse
               
               
                  Caracteristici esențiale
               
               
                  Sistemul aplicabil de evaluare și verificare a constanței performanței astfel cum este prevăzut în anexa V la Regulamentul (UE) nr. 305/2011
               
            
                  Conducte și țevi de ventilație destinate a fi utilizate în lucrările de construcții pentru ventilarea aerului
               
               
                  Pentru toate caracteristicile esențiale, cu excepția comportamentului la foc
               
               
                  3
               
            
         
      
         Tabelul 2
      
      
         Numai pentru comportamentul la foc
      
      Pentru toate produsele indicate în prima coloană din tabelul 1, sistemele de evaluare și verificare a constanței performanței sunt determinate, în funcție de subfamiliile acestora, după cum urmează:
      
         
      
                  Subfamilii de produse
               
               
                  Sistemul aplicabil de evaluare și verificare a constanței performanței astfel cum este prevăzut în anexa V la Regulamentul (UE) nr. 305/2011
               
            
                  Produse pentru care o etapă clar identificabilă a procesului de producție antrenează o îmbunătățire a performanței lor privind comportamentul la foc (de exemplu, adăugarea de agenți de ignifugare sau o limitare a materialelor organice)
               
               
                  1
               
            
                  Produse pentru care există o bază juridică europeană aplicabilă pentru a clasifica performanța lor privind comportamentul la foc fără testare
               
               
                  4
               
            
                  Produse care nu aparțin subfamiliilor indicate în rândurile 1 și 2
               
               
                  3